KLASA: 112-01/21-02/27

URBROJ: 2170-56-01-21-01

U Rijeci 23. prosinca 2021. godine

Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12 16/12, 86/12, 126/12, 94/13, 152/14, 7/17, 68/18, 98/19, 64/20), Pravilnika o načinu i postupku zapošljavanja u Ekonomskoj školi Mije Mirkovića Rijeka, Izmjena Pravilnika o načinu i postupku zapošljavanja u Ekonomskoj školi Mije Mirkovića Rijeka i nakon pribavljene suglasnosti upravnog odjela za obrazovanje Primorsko-goranske županije, Ekonomska škola Mije Mirkovića Rijeka (dalje u tekstu: Škola), dana 23. prosinca 2021. godine objavljuje

**NATJEČAJ**

**za radno mjesto**

**NASTAVNIK/CA EKONOMSKE GRUPE PREDMETA**

**- jedan izvršitelj/ica na neodređeno puno radno vrijeme od 40 sati ukupnog**

**tjednog radnog vremena, uz obvezni probni rad šest mjeseci**

**Mjesto rada:** Sjedište škole – Rijeka, Ivana Filipovića 2

**Uvjeti:**

Uz opće uvjete za zasnivanje radnog odnosa sukladno općim propisima o radu, kandidati moraju ispunjavati uvjete iz čl. 105 st. 1.,2. i 7. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20-dalje u tekstu: Zakon o odgoju i obrazovanju), čl. 37. Zakona o strukovnom obrazovanju (NN 30/09, 24/10, 22/13, 25/18), Pravilnika o stručnoj spremi i pedagoško-psihološkom obrazovanju u srednjem školstvu (NN 1/96, 80/99), Odluke o uvođenju strukovnog kurikuluma za stjecanje kvalifikacije ekonomist (060724) u obrazovnom sektoru ekonomija, trgovina i poslovna administracija (NN 85/17) i članka 14. Zakona o akademskim i stručnim nazivima i akademskom stupnju (NN 107/07, 118/12)

Prema čl. 105. st.1. i 2. Zakona o odgoju i obrazovanju kandidati moraju ispunjavati i posebne uvjete:

* poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada
* odgovarajuća vrsta i razina obrazovanja kojom su osobe stručno osposobljenje za obavljanje odgojno-obrazovnog rada
* poslove nastavnika predmetne nastave u srednjoj školi može obavljati osoba koja je završila diplomski i sveučilišni studij odgovarajuće vrste ili diplomski specijalistički stručni studij odgovarajuće vrste i ima potrebne pedagoške kompetencije (čl. 105. st 7. Zakona o odgoju i obrazovanju)

Potrebna stručna sprema za radno mjesto:

- diplomirani ekonomist ili magistar ekonomije

**Zapreke za zasnivanje radnog odnosa:** Radni odnos u školskoj ustanovi ne može zasnovati osoba koja je pravomoćno osuđena ili protiv koje se vodi kazneni postupak za neko od kaznenih djela navedenih u članku 106. Zakona o odgoju i obrazovanju.

**Prijava na natječaj i potrebna dokumentacija:** U prijavi na natječaj navode se osobni podatci (osobno ime i prezime, adresa stanovanja, kontakt podatci) i naziv radnog mjesta na koje se prijavljuje. Prijavu je potrebno vlastoručno potpisati.

Uz pisanu i vlastoručno potpisanu prijavu kandidati su obvezni priložiti:

1. životopis
2. dokaz o državljanstvu
3. dokaz o vrsti i razini obrazovanja (preslika diplome/svjedodžbe/potvrde o završenom studiju)
4. dokaz nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju, ne starije od dana objave natječaja
5. ukoliko kandidat ima stečene pedagoške kompetencije podnosi dokaz o tome

Sve isprave prilažu se u neovjerenoj preslici, a po potrebi će se od kandidata zatražiti na uvid izvornik ili ovjerena preslika.

**Način dostave prijava:** Pisane prijave s potrebnom dokumentacijom o ispunjavanju uvjeta iz natječaja dostavljaju se u zatvorenoj omotnici isključivo poštom na adresu:

**Ekonomska škola Mije Mirkovića Rijeka, Ivana Filipovića 2, 51000 Rijeka, s naznakom: NATJEČAJ ZA NASTAVNIKA EKONOMSKE GRUPE PREDMETA**

**Rok za podnošenje prijava** je 8 (osam) dana od dana objave natječaja na mrežnim stranicama i oglasnoj ploči Hrvatskog zavoda za zapošljavanje, te mrežnim stranicama i oglasnoj ploči školske ustanove.

Osoba koja ne podnese pravovremenu i potpunu prijavu ili ne ispunjava formalne uvjete natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Kandidatom prijavljenim na natječaj smatrati će se samo osoba koja podnese pravodobnu i potpunu prijavu te ispunjava formalne uvjete natječaja.

Nepravodobne i nepotpune prijave neće se razmatrati.

Na natječaj za radno mjesto mogu se ravnopravno prijaviti osobe oba spola, a izrazi koji se koriste u ovom natječaju za osobe u muškom rodu korišteni su neutralno i odnose se i na muške i ženske kandidate sukladno članku 13. stavku 3. Zakona o ravnopravnosti spolova (NN 82/08, 69/17).

Kandidat koji se poziva na pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti sve propisane dokaze o ostvarivanju prava prednosti prema posebnom zakonu, a ima prednost u odnosu na ostale kandidate pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21) uz prijavu na natječaj u kojoj se poziva na pravo prednosti pri zapošljavanju dužan je, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rada i članovima njihovih obitelji, a koji su navedeni na mrežnim stranicama Ministarstva hrvatskih branitelja : <https://branitelji.gov.hr/zaposljavanje-843/843> ili na poveznici

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju u skladu s člankom 49. Zakona o civilnim stradalnicima iz Domovinskog rata (NN 84/2021)  uz prijavu na natječaj u kojoj se poziva na pravo prednosti pri zapošljavanju dužan je, osim dokaza o ispunjavanju traženih uvjeta, priložiti i dokaze propisane člankom 49. Zakona o civilnim stradalnicima iz Domovinskog rata, a koji su navedeni na mrežnim stranicama Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom, odnosno javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca.

Kandidat koji se poziva na pravo prednosti pri zapošljavanju u skladu s člankom 48.f. Zakona o zaštiti vojnih i civilnih invalida rata ( NN 33/92, 57/92, 77/92, 27/93, 58/93, 2/94, 108/95, 108/96, 82/01, 103/03, 148/13, 98/19) dužan je uz prijavi na natječaj priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao radni odnos.

Kandidat koji je stekao inozemnu obrazovnu kvalifikaciju u inozemstvu dužan je u prijavi na natječaj priložiti rješenje određenog visokog učilišta o priznavanju potpune istovrijednosti u skladu sa Zakonom o priznavanju istovrijednosti stranih školskih svjedodžbi i diploma (NN 57/96, 21/00) ili rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija (NN 158/03,198/03, 138/06 45/11) te u skladu sa Zakonom o reguliranim profesijama i priznavanju inozemnih stručnih kvalifikacija (NN 82/15) rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji.

**Provjera kandidata:** Za kandidate prijavljene na natječaj koji ispunjavaju uvjete natječaja, te čije su prijave pravodobne i potpune, provest će se provjera koja se sastoji od dva dijela pisane provjere kandidata putem testiranja i razgovora s kandidatom (intervjua).

Povjerenstvo za vrednovanje kandidata u razgovoru s kandidatom utvrđuje znanja, sposobnosti, interesa i motivacije kandidata bitnih za obavljanje poslova radnog mjesta i usmenog razgovora (intervjua).

Povjerenstvo za procjenu i vrednovanje kandidata prijavljenih na natječaj imenuje ravnatelj, provest će provjeru sukladno Pravilniku o načinu i postupku zapošljavanja u Ekonomskoj školi Mije Mirkovića Rijeka od 18. siječnja 2019. godine (KLASA: 003-05/1901/01; URBROJ: 2170-56-01-19-01) i Izmjenama Pravilnika o načinu i postupku zapošljavanja u Ekonomskoj školi Mije Mirkovića Rijeka od 9. srpnja 2020. godine (KLASA: 003-05/20-01/04; URBROJ: 2170-56-01-20-01).

Kandidati su obvezni pristupiti provjeri znanja i sposobnosti putem testiranja. Ako kandidat ne pristupi testiranju, kao i razgovoru, smatra se da je povukao prijavu na natječaj.

Sadržaj i način testiranja, područje provjere, pravni i drugi izvori za pripremanje kandidata za testiranje, bit će objavljeni na mrežnoj stranici Ekonomske škole Mije Mirkovića Rijeka,

[www.ss-ekonomska-mmirkovica-ri.skole.hr](http://www.ss-ekonomska-mmirkovica-ri.skole.hr) u rubrici pod nazivom Natječaji.

Vrijeme i mjesto održavanja testiranja te popis kandidata koji se pozivaju objavit će se najmanje 5 dana prije dana određenog za testiranje na mrežnoj stranici škole [www.ss-ekonomska-mmirkovica-ri.skole.hr](http://www.ss-ekonomska-mmirkovica-ri.skole.hr) pod rubrikom Natječaji.

Kandidati koji zadovolje na testiranju ostvaruju pravo na pristup usmenoj provjeri (intervjuu).

Poziv kandidatima na razgovor (intervju) s Povjerenstvom te vrijeme i mjesto održavanja razgovora objavit će se na mrežnoj stranici škole [www.ss-ekonomska-mmirkovica-ri.skole.hr](http://www.ss-ekonomska-mmirkovica-ri.skole.hr)

u rubrici Natječaji.

Obavijest o rezultatu natječajnog postupka s imenom i prezimenom odabranog kandidata, škola će objaviti na svojim mrežnim stranicama [www.ss-ekonomska-mmirkovica-ri.skole.hr](http://www.ss-ekonomska-mmirkovica-ri.skole.hr) u rubrici Natječaji u roku od 7 dana od odabira osobe u natječajnom postupku te će se objavom rezultata natječaja smatrati da su svi kandidati obaviješteni i neće biti pojedinačno pisano obavještavani.

Prijavom na natječaj kandidati su suglasni s javnom objavom osobnih podataka (imena i prezimena) na mrežnim stranicama škole u svrhu poziva na testiranje i razgovor. Suglasni su i s objavom osobnih podataka (ime, prezime, titula) na mrežnoj stranici škole, u svrhu obavještavanja o rezultatima natječaja. Podnošenjem prijave na natječaj kandidat daje izričitu privolu Školi da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (NN 42/18). Kandidati su upoznati da prijave na natječaj Škola čuva i nakon isteka natječaja sukladno Posebnom propisu arhivskog i registraturnog gradiva s rokovima čuvanja i njegovim kasnijim izmjenama i dopunama.

**Natječaj je objavljen 23. prosinca 2021. godine i vrijedi do 31. prosinca 2021. godine.**

Ravnatelj

\_\_\_\_\_\_\_\_\_\_\_\_\_\_\_\_\_\_\_

Nataša Jokić Nastasić, prof.